CELEX: 62016TB0022
Language: hu
Date: 2017-03-09 00:00:00
Title: T-22/16. sz. ügy: A Törvényszék 2017. március 9-i végzése – Comprojecto-Projectos e Construções és Gomes de Azevedo kontra EKB („Intézményi mulasztás megállapítása, megsemmisítés és kártérítés iránti kereset — Gazdaság- és monetáris politika — Hitelintézetek felügyelete — A pénzügyi rendszer pénzmosás céljaira való felhasználásának a megelőzése — Korrekciós intézkedések — Az eljárásra való felkérés hiánya — A kereset pontosításának az elmulasztása — Keresettel meg nem támadható aktus — Részben nyilvánvalóan elfogadhatatlan és részben jogilag nyilvánvalóan megalapozatlan kereset”)

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/44
            
         A Törvényszék 2017. március 9-i végzése – Comprojecto-Projectos e Construções és Gomes de Azevedo kontra EKB
   (T-22/16. sz. ügy) (1)
   
   ((„Intézményi mulasztás megállapítása, megsemmisítés és kártérítés iránti kereset - Gazdaság- és monetáris politika - Hitelintézetek felügyelete - A pénzügyi rendszer pénzmosás céljaira való felhasználásának a megelőzése - Korrekciós intézkedések - Az eljárásra való felkérés hiánya - A kereset pontosításának az elmulasztása - Keresettel meg nem támadható aktus - Részben nyilvánvalóan elfogadhatatlan és részben jogilag nyilvánvalóan megalapozatlan kereset”))
   (2017/C 144/60)
   Az eljárás nyelve: portugál
   
      Felek
   
   
      Felperesek: Comprojecto-Projectos e Construções, Lda (Lisszabon, Portugália), Julião Maria Gomes de Azevedo (Lisszabon), Paulo Eduardo Matos Gomes de Azevedo (Lisszabon), Isabel Maria Matos Gomes de Azevedo (Lisszabon) (képviselő: M. Ribeiro ügyvéd)
   
      Alperes: Európai Központi Bank (képviselők: A. Karpf, P. Ferreira Jorge és K. Kaiser meghatalmazottak)
   
      Az ügy tárgya
   
   Elsőként az EUMSZ 265. cikkre alapított kérelem annak megállapítása iránt, hogy az EKB jogellenesen maradt tétlen a portugál hitelintézetekkel szemben a pénzügyi rendszer pénzmosás céljaira való felhasználásának a megelőzése keretében, és másodszor az EUMSZ 263. cikken alapuló kérelem azon aktus megsemmisítése iránt, amellyel az EKB visszaküldte a felpereseknek az általuk az EKB-nak küldött, eljárásra való felkérést, és harmadszor az EUMSZ 268. cikken alapuló kérelem azon kár megtérítése iránt, amelyet a felperesek állítólagosan ezen tétlenség miatt elszenvedtek.
   
      A végzés rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék a Comprojecto – Projectos e Construções, Lda-t, Julião Maria Gomes de Azevedót, Paulo Eduardo Matos Gomes de Azevedót és Isabel Maria Matos Gomes de Azevedót kötelezi a költségek viselésére.
            
         
      (1)  HL C 106., 2016.3.21.